Foto: FAH

MOST-ov Ivan Kovačić danas je izazvao niz reakcija svojom izjavom o tome kako se s "HDZ-om koji se nije u stanju reformirati iznutra ne može surađivati".

Podsjetimo, Ivan Kovačić javnosti se obratio razočaran izborom Ivana Škaričića za novog/starog predsjednika omiškog HDZ-a. Škaričić je gradom na ušću Cetine vladao 18 godina, a na izborima 2013. godine potpuno neočekivano u drugom krugu, za svega 70-ak glasova, izgubio je od tada relativno nepoznatog Ivana Kovačića.

> Kovačić poručio HDZ-u: "´ko vas jebe!"

Tekst se nastavlja ispod oglasa

Najnoviji sukob u vladajućoj koaliciji sa zanimanjem prate SDP-ovci, a neki od njih su o tome progovorili putem Facebooka.



"Fakat ne kužim. Sada ispada da Mostovci zadnjih 25 godina nisu živjeli u Hrvatskoj pa nisu znali s kim formiraju Vladu", napisao je Peđa Grbin.



Arsen Bauk, pak, nije otvoreno komentirao cijeli slučaj.

Bauk: Novi hit u Dalmaciji



"Devet slova - tri riči, novi hit u Dalmaciji", pomalo je tajanstven Bauk. No, izvjesno je da bivši ministar aludira na izjavu predsjednika Kluba zastupnika Mosta i omiškog gradonačelnika koji je, govoreći o starim kadrovima koje HDZ ne želi promijeniti, poručio "'ko vas jebe", što su tri riječi s ukupno devet slova.



Kovačića razumije i Gordan Maras.



"Ivan Kovačić je danas reagirao neprimjereno ali iskreno, iz trbuha. Razumijem ga. Sada kada se našao u takvoj situaciji može zamisliti koliko puno hrvatskih građana, kada vide da se ništa ne radi, a da Most podržava takav HDZ i njegove trbuhozborce (HSP AS i druge), šalje koaliciji na vlasti istu ili slične poruke", napisao je Maras.

